
Հիմք ընդունելով «Նորմատիվ իրավական ակտերի մասին» օրենքի 37-րդ հոդվածի 1-ին մասը, «Մարդու արյան և դրա բաղադրամասերի դոնորության և փոխներարկումային բժշկական օգնության մասին» Հայաստանի Հանրապետության օրենքի 7-րդ հոդվածի 1-ին մասի 15-րդ, 16-րդ և 18-րդ կետերը, 20-րդ հոդվածը, 26-րդ հոդվածի 2-րդ մասը, 28-րդ հոդվածի 4-րդ մասը և 36-րդ հոդվածի 3-րդ մասը` Կառավարությունը որոշում է`  
1. Ուժը կորցրած ճանաչել Հայաստանի Հանրապետության կառավարության 2013 թվականի մարտի 14-ի «Արյան դոնորություն իրականացնող կազմակերպությունների կամ դրանց ստորաբաժանումների, փոխներարկումային բժշկական օգնություն իրականացնող բժշկական կազմակերպությունների կամ դրանց ստորաբաժանումների կողմից այլ բժշկական կազմակերպություններին արյան բաղադրամասեր տրամադրելու կարգը սահմանելու մասին» N 235-Ն, 2013 թվականի մարտի 28-ի «Արյունատվությունից հետո կենսաբանական և էներգետիկ կարողությունների վերականգնման նպատակով դոնորին սնունդ տրամադրելու կարգը սահմանելու մասին» N 294-Ն, 2012 թվականի հունիսի 28-ի «Արյան կամ դրա բաղադրամասերի տեղափոխման, արյան բաղադրամասերի պատրաստման, արյան դոնորի արյունից ֆիզիկական մեթոդներով բաղադրամասերի անջատման կարգը հաստատելու մասին» N 811-Ն, 2012 թվականի օգոստոսի 16-ի «Փոխներարկումային բժշկական օգնության իրականացման կարգը հաստատելու մասին» N 1056-Ն որոշումները: 
2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

